ddrg/super_eurlex huggingface dataset:
Euroopa Liidu Teataja L 093 , 10/04/2002 Lk 0006 - 0006



Komisjoni otsus, 8. aprill 2002, millega muudetakse otsust 2001/574/EÜ gaasiõlide ja petrooli ühise erimärgise kehtestamise kohta (teatavaks tehtud numbri K(2002) 1244 all) (2002/269/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. novembri 1995. aasta direktiivi 95/60/EÜ gaasiõlide ja petrooli erimärgise kohta, [1] eriti selle artikli 2 lõiget 2, ning arvestades järgmist: (1) Komisjoni otsusega 2001/574/EÜ [2] kehtestati gaasiõlide ja petrooli ühiseks erimärgiseks toode, mis on kindlaks määratud teadusliku nimetusega N-etüül-N-[2-(1-isobutoksüetoksü)etüül]-4-(fenüülaso)aniliin (Solvent Yellow 124). Selle otsuse lisas määratleti märgistusaine, kasutades kaubanime, teaduslikku nimetust ja värvainete indeksi tähist. Kuid kuna kaubanime kasutamine ei ole ilmselt möödapääsmatu, tuleks viide sellele nimele kustutada. (2) Selguse huvides tuleks seetõttu otsuse 2001/574/EÜ lisa asendada. (3) Käesolevas otsuses sätestatud meede on kooskõlas aktsiisikomitee arvamusega, ON VASTU VÕTNUD KÄESOLEVA OTSUSE: Artikkel 1 " LISA 1. Teaduslik nimetus: N-etüül-N-[2-(1-isobutoksüetoksü)etüül]-4-(fenüülaso)aniliin 2. Värvainete indeksi tähis: Solvent Yellow 124. " Artikkel 2 Käesolev otsus on adresseeritud liikmesriikidele. Brüssel, 8. aprill 2002 Komisjoni nimel komisjoni liige Frederik Bolkestein [1] EÜT L 291, 6.12.1995, lk 46. [2] EÜT L 203, 28.7.2001, lk 20. --------------------------------------------------
Euroopa Liidu Teataja L 092 , 09/04/2002 Lk 0013 - 0014



Euroopa Parlamendi otsus, 14. märts 2002, millega muudetakse otsust 94/262/ESTÜ, EÜ, Euratom ombudsmani ülesannete täitmist reguleeriva korra ja üldtingimuste kohta (2002/262/EÜ, ESTÜ, Euratom) EUROOPA PARLAMENT, võttes arvesse Euroopa Ühenduse asutamislepingut, eriti selle artikli 195 lõiget 2, võttes arvesse Euroopa Söe- ja Teraseühenduse asutamislepingut, eriti selle artikli 20D lõiget 4, võttes arvesse Euroopa Aatomienergiaühenduse asutamislepingut, eriti selle artikli 107D lõiget 4, võttes arvesse Euroopa Parlamendi 17. novembri 2000. aasta resolutsiooni Euroopa Parlamendi 9. märtsi 1994. aasta otsuse (ombudsmani ülesannete täitmist reguleeriva korra ja üldtingimuste kohta) muutmise kohta, [1] võttes arvesse komisjoni arvamust, nõukogu nõusolekul ning arvestades järgmist: (1) Euroopa ühenduste üldeelarve suhtes kohaldatava 21. detsembri 1977. aasta finantsmääruse [2] artikli 22 lõike 5 kohaselt võrdsustatakse ombudsman selle määruse kohaldamisel institutsiooniga. (2) Nõukogu määrusega (EÜ, ESTÜ, Euratom) nr 2673/1999 finantsmääruse muutmise kohta loodi Euroopa Liidu üldeelarves eri jagu ombudsmani jaoks ja muudeti vastavalt finantsmääruse sellega seotud sätteid. (3) Seetõttu on vaja muuta Euroopa Parlamendi 9. märtsi 1994. aasta otsust 94/262/ESTÜ, EÜ, Euratom (ombudsmani ülesannete täitmist reguleeriva korra ja üldtingimuste kohta), [3] sest selles sätestatakse ombudsmani eelarve lisamine Euroopa ühenduste üldeelarve I jaole (parlament). (4) Seetõttu tuleb selle otsuse artiklid 12 ja 16 välja jätta, ON VASTU VÕTNUD JÄRGMISE OTSUSE: Artikkel 1 Otsuse 94/262/ESTÜ, EÜ, Euratom artiklid 12 ja 16 jäetakse välja. Artikkel 2 Käesolev otsus avaldatakse Euroopa Ühenduste Teatajas. Artikkel 3 Käesolev otsus jõustub selle avaldamise päeval. Otsust kohaldatakse alates 1. jaanuarist 2000. Strasbourg, 14. märts 2002 Euroopa Parlamendi nimel president P. Cox [1] EÜT C 223, 8.8.2001, lk 366. [2] EÜT L 356, 31.12.1977, lk 1. Määrust on viimati muudetud määrusega (EÜ, ESTÜ, Euratom) nr 2673/1999 (EÜT L 326, 18.2.1999, lk 1). [3] EÜT L 113, 4.5.1994, lk 15. --------------------------------------------------
Nõukogu otsus,

28. veebruar 2002,

Euroopa Majandusühenduse ja San Marino Vabariigi vahelise koostöö ja tolliliidu lepingu ning 1. jaanuaril 1995. aastal jõustunud laienemisele järgnenud nimetatud lepingu protokolli sõlmimise kohta

(2002/245/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 133 ja 308, koos artikli 300 lõike 2 teise lause ja artikli 300 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades järgmist:

(1) Euroopa Majandusühenduse ja San Marino Vabariigi vaheline koostöö ja tolliliidu leping, edaspidi "leping", allkirjastati Brüsselis 16. detsembril 1991. aastal ja selle ratifitseerisid 12 liikmesriiki, kes sel ajal sellele alla kirjutasid.

(2) Kuni lepingu jõustumiseni sõlmiti Euroopa Majandusühenduse ja San Marino Vabariigi vahel kaubandust ja tolliliitu käsitlev vaheleping. [3]

(3) Austria, Soome ja Rootsi on ühinenud Euroopa Liiduga ja peavad vastavalt ühinemislepingule nimetatud lepinguga ühinema.

(4) Seoses nende ühinemisega ei ole vaja lepingut muuta, välja arvatud autentsete tekstide koostamine rootsi ja soome keeles.

(5) Arvestades eelnevat ja San Marino eriolukorda ning selleks, et edendada ühenduse välismajandussuhteid, peaks leping jõustuma niivõrd, kuivõrd see käsitleb ühendust ja 12 allakirjutanud liikmesriiki.

(6) Nõukogu, kes tegutseb ühenduse nimel, peaks samal ajal kiitma heaks Austria Vabariigi, Soome Vabariigi ja Rootsi Kuningriigi Euroopa Liiduga ühinemisest tuleneva lepingu protokolli (edaspidi "protokoll").

(7) Austria, Soome ja Rootsi puhul jõustub leping ja selle protokoll ning 12 liikmesriigi puhul protokoll pärast seda, kui on teatatud, et vastavad menetlused on lõpetatud,

ON VASTU VÕTNUD JÄRGMISE OTSUSE:

Artikkel 1

Brüsselis 16. detsembril 1991. aastal alla kirjutatud Euroopa Majandusühenduse ja San Marino Vabariigi vaheline koostöö ja tolliliidu leping, sealhulgas selle osaks olevad deklaratsioonid kiidetakse ühenduse nimel heaks.

Lepingu ja deklaratsioonide tekst on lisatud käesolevale otsusele.

Nõukogu eesistuja edastab ühenduse nimel lepingu artikliga 30 ettenähtud teate.

Artikkel 2

Austria Vabariigi, Soome Vabariigi ja Rootsi Kuningriigi Euroopa Liiduga ühinemisest tuleneva Euroopa Majandusühenduse ja San Marino Vabariigi vahelise koostöö ja tolliliidu lepingu protokoll kiidetakse ühenduse nimel heaks.

Protokolli tekst on lisatud käesolevale otsusele.

Nõukogu eesistuja edastab ühenduse nimel protokolli artikliga 3 ettenähtud teate.

Brüssel, 28. veebruar 2002

Nõukogu nimel

eesistuja

A. Acebes Paniagua

[1] EÜT C 302, 22.11.1991, lk 10 jaEÜT C 124, 21.4.1997, lk 1.

[2] EÜT C 241, 21.9.1992, lk 169 jaEÜT C 328, 26.10.1998, lk 218.

[3] EÜT L 359, 9.12.1992, lk 13.

--------------------------------------------------
Euroopa Liidu Teataja L 112 , 27/04/2002 Lk 0034 - 0034



Nõukogu otsus, 15. aprill 2002, millega kiidetakse Euroopa Ühenduse nimel heaks 2001. aasta leping, milles sätestatakse rahvusvahelise džuudi uurimisrühma pädevus (2002/312/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) 13. märtsil 2001. aastal võttis ÜRO kaubandus- ja arengukonverentsi (Unctad) loodud läbirääkimiskonverents vastu lepingu, milles sätestatakse 2001. aastaks rahvusvahelise džuudi uurimisrühma pädevus (edaspidi "leping"). (2) Käesolev uus leping asendab rahvusvahelist džuuti käsitlevat lepingut, mille kehtivusaeg lõppes 11. oktoobril 2001. (3) Kuna ühendus on 1989. aasta rahvusvahelise džuuti käsitleva lepingu osapool, on seda asendava lepingu heakskiitmine ühenduse huvides, ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks 2001. aasta leping, milles sätestatakse rahvusvahelise džuuti käsitleva uurimisrühma pädevus. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse nimel heakskiitmisdokumendi hoiule andma. [1] Luxembourg, 15. aprill 2002 Nõukogu nimel eesistuja J. PiquÉ I Camps [1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Nõukogu otsus,

25. aprill 2002,

ühiste konsulaarjuhiste III osa kohandamise ja lisa 16 koostamise kohta

(2002/354/EÜ)

EUROOPA LIIDU NÕUKOGU,

võttes arvesse nõukogu 24. aprilli 2001. aasta määrust (EÜ) nr 789/2001, millega viisataotluste läbivaatamise teatavate üksikasjalike eeskirjade ja praktiliste menetluste rakendamisvolitused jäetakse nõukogule, [1]

võttes arvesse Belgia Kuningriigi algatust

ning arvestades järgmist:

(1) Viisapoliitika ühtlustamine tähendab eelkõige seda, et Schengeni acquis peaks ette nägema viisade väljaandmise korda ja tingimusi käsitlevad eeskirjad. On loogiline, et viisataotlusankeet, mis algatab viisataotluste käsitlemise menetluse ja mille abil kontrollitakse käsitlemise tingimusi, peaks olema ühtne dokument, mida kasutavad kõik liikmesriikide konsulaarteenistused.

(2) Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel ning seetõttu ei ole see otsus Taanile siduv ja seda ei kohaldata Taani suhtes. Et käesoleva otsuse eesmärk on täiendada Schengeni acquis' d vastavalt Euroopa Ühenduse asutamislepingu kolmanda osa IV jaotisele, otsustab Taani vastavalt kõnealuse protokolli artiklile 5 kuue kuu jooksul pärast seda, kui nõukogu on käesoleva otsuse vastu võtnud, kas ta võtab selle üle oma siseriiklikku õigusesse.

(3) Islandi Vabariigi ja Norra Kuningriigi puhul kujutab käesolev otsus endast nende Schengeni acquis' sätete edasiarendamist, mis on seotud nõukogu 17. mai 1999. aasta otsuse 1999/437/EÜ (Euroopa Liidu Nõukogu ning Islandi Vabariigi ja Norra Kuningriigi vahel nimetatud kahe riigi Schengeni acquis' rakendamises, kohaldamises ja edasiarendamises osalemise kohta sõlmitud lepingu teatavate rakenduseeskirjade kohta) [2] artikli 1 punktis B osutatud valdkonnaga.

(4) Euroopa Liidu lepingule ja Euroopa Ühenduse asutamislepingule lisatud Ühendkuningriigi ja Iirimaa seisukohta käsitleva protokolli artiklite 1 ja 2 kohaselt ei osale Ühendkuningriik ja Iirimaa käesoleva otsuse vastuvõtmisel ning seetõttu ei ole see otsus Ühendkuningriigile ja Iirimaale siduv ja seda ei kohaldata nende suhtes,

ON VASTU VÕTNUD KÄESOLEVA OTSUSE:

Artikkel 1

Ühiste konsulaarjuhiste III osa 1. jao esimese lause järele lisatakse järgmine lause:

"Ühtse viisa taotlemisel tuleb kasutada ühtlustatud ankeeti, mille näidis on esitatud lisas 16."

Artikkel 2

Käesolevale otsusele lisatud ühtse viisa ühtlustatud taotlusankeedi näidisest saab ühiste konsulaarjuhiste lisa 16.

Artikkel 3

Käesolevat otsust kohaldatakse alates 1. jaanuarist 2003.

Artikkel 4

Käesolev otsus on vastavalt Euroopa Ühenduse asutamislepingule adresseeritud liikmesriikidele.

Luxembourg, 25. aprill 2002

Nõukogu nimel

eesistuja

M. Rajoy Brey

[1] EÜT L 116, 26.4.2001, lk 2.

[2] EÜT L 176, 10.7.1999, lk 31.

--------------------------------------------------

LISA

LISA 16

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 129 , 15/05/2002 Lk 0001 - 0002



Nõukogu ja komisjoni otsus, 26. märts 2002, Euroopa - Vahemere piirkonna lepingu sõlmimise kohta, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel (2002/357/EÜ, ESTÜ) EUROOPA LIIDU NÕUKOGU JA EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 238 koos artikli 228 lõike 2 teise lausega ja lõike 3 teise lõiguga, võttes arvesse Euroopa Söe- ja Teraseühenduse asutamislepingut, eriti selle artiklit 95, pärast konsulteerimist nõuandekomiteega ja nõukogu ühehäälsel nõusolekul, võttes arvesse Euroopa Parlamendi nõusolekut [1] ning arvestades järgmist: Tuleks kiita heaks Brüsselis 24. novembril 1997. aastal allkirjastatud Euroopa - Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse ja Euroopa Söe- ja Teraseühenduse poolt heaks Euroopa - Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel, sellele lisatud protokollid ja lõppaktile lisatud deklaratsioonid. Lepingu, sellele lisatud protokollide ja lõppakti tekstid on lisatud käesolevale otsusele. Artikkel 2 1. Nõukogu või vajaduse korral komisjon kehtestab komisjoni ettepanekul assotsiatsiooninõukogus ja assotsiatsioonikomitees vastuvõtmisele kuuluva ühenduse seisukoha igal üksikjuhtumil kooskõlas Euroopa Ühenduse asutamislepingu ja Euroopa Söe- ja Teraseühenduse asutamislepingu vastavate sätetega. 2. Nõukogu eesistuja on vastavalt lepingu artiklile 90 assotsiatsiooninõukogus eesistujaks ja esitab ühenduse seisukoha. Nõukogu eesistuja esindaja on vastavalt lepingu artiklile 93 assotsiatsioonikomitees eesistujaks ja esitab ühenduse seisukoha. Artikkel 3 Nõukogu eesistuja annab hoiule Euroopa Ühenduse nimel lepingu artikliga 106 ettenähtud teatise. Komisjoni president annab selle teatise hoiule Euroopa Söe- ja Teraseühenduse nimel. Brüssel, 26. märts 2002 Nõukogu nimel eesistuja A. M. Birulés Y Bertrán Komisjoni nimel president R. Prodi [1] EÜT C 226, 20.7.1998, lk 26. --------------------------------------------------
Euroopa Liidu Teataja C 150 , 22/06/2002 Lk 0001 - 0001



Nõukogu otsus, 13. juuni 2002, millega muudetakse nõukogu 27. märtsi 2000. aasta otsust, millega antakse Europoli direktorile volitused alustada läbirääkimisi kokkulepete sõlmimiseks kolmandate riikide ja Euroopa Liiduga mitteseotud organitega (2002/C 150/01) EUROOPA LIIDU NÕUKOGU, võttes arvesse Euroopa Politseiameti loomise konventsiooni (Europoli konventsioon) [1] artikli 42 lõiget 2, artikli 10 lõiget 4 ja artiklit 18, võttes arvesse 3. novembri 1998. aasta nõukogu akti, millega nähakse ette eeskirjad, mis reguleerivad Europoli välissuhteid kolmandate riikide ja Euroopa Liiduga mitteseotud organitega, [2] eriti selle artiklit 2, võttes arvesse nõukogu 3. novembri 1998. aasta akti, millega nähakse ette eeskirjad, mis reguleerivad kolmandatelt isikutelt saadava teabe vastuvõtmist Europoli poolt, [3] eriti selle artiklit 2, võttes arvesse nõukogu 12. märtsi 1999. aasta akti, millega võetakse vastu eeskirjad, mis reguleerivad isikuandmete edastamist Europoli poolt kolmandatele riikidele ja kolmandatele organitele, [4] eriti selle artikleid 2 ja 3 ning arvestades järgmist: (1) Operatiivnõuded ja vajadus võidelda Europoli kaudu tõhusalt organiseeritud kuritegevuse vastu, eriti euro kaitsmiseks võltsimise eest, nõuavad, et Albaania, Bosnia ja Hertsegoviina, Horvaatia, Jugoslaavia Liitvabariik ja endine Jugoslaavia Makedoonia Vabariik lisataks nende kolmandate riikide nimekirja, kellega Europoli direktor on volitatud läbirääkimisi alustama. (2) Seepärast tuleks nõukogu 27. märtsi 2000. aasta otsust [5] muuta, ON VASTU VÕTNUD JÄRGMISE OTSUSE: Artikkel 1 Nõukogu 27. märtsi 2000. aasta otsust muudetakse järgmiselt. Artikli 2 lõikes 1: a) pealkirja "kolmandad riigid" alla lisatakse enne Boliiviat järgmine taane: "— Albaania"; b) pealkirja "kolmandad riigid" all lisatakse Boliivia ja Bulgaaria vahele järgmine taane: "— Bosnia ja Hertsegoviina"; c) pealkirja "kolmandad riigid" all lisatakse Kolumbia ja Küprose vahele järgmine taane: "— Horvaatia"; d) pealkirja "kolmandad riigid" all lisatakse Eesti ja Ungari vahele järgmine taane: "— Jugoslaavia Liitvabariik" "— Endine Jugoslaavia Makedoonia Vabariik". Artikkel 2 Käesolev otsus avaldatakse Euroopa Ühenduste Teatajas. Artikkel 3 Käesolev otsus jõustub selle vastuvõtmisele järgneval päeval. Luxembourg, 13. juuni 2002 Nõukogu nimel eesistuja M. Rajoy Brey [1] EÜT C 316, 27.11.1995, lk 2. [2] EÜT C 26, 30.1.1999, lk 19. [3] EÜT C 26, 30.1.1999, lk 17. [4] EÜT C 88, 30.3.1999, lk 1. [5] EÜT C 106, 13.4.2000, lk 1. --------------------------------------------------
Official Journal L 166 , 25/06/2002 P. 0023 - 0024



KOMISJONI OTSUS, 21. juuni 2002, millega muudetakse otsust 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (teatavaks tehtud numbri K(2002) 2213 all) (EMPs kohaldatav tekst) (2002/482/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiunõuete kohta,1 eriti selle A lisa 1. peatüki II osa, ning arvestades järgmist: (1) Itaalias Bolzano provintsis on brutselloos olnud vähemalt viis aastat teatamiskohustuslik haigus ja vähemalt 99,8 % lambaid ja kitsi kasvatavatest põllumajandusettevõtetest on ametlikult brutselloosivabad. (2) Lisaks sellele kohustub Bolzano provints järgima direktiivi 91/68/EMÜ A lisa 1. peatüki II osa punkti 2 nõudeid. (3) Sellest tulenevalt tuleks Bolzano provints tunnistada brutselloosist (B. melitensis) ametlikult vabaks. (4) Seetõttu tuleks komisjoni otsust 93/52/EMÜ,3 viimati muudetud otsusega 2001/292/EÜ,4 vastavalt muuta. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/52/EÜ II lisa asendatakse käesoleva otsuse lisa tekstiga. Artikkel 2 Käesolev otsus on adresseeritud liikmesriikidele. Brüssel, 21. juuni 2002 Komisjoni nimel komisjoni liige David BYRNE 1 EÜT L 46, 19.2.1991, lk 19. 2 EÜT L 91, 6.4.2002, lk 31. 3 EÜT L 13, 21.1.1993, lk 14. 4 EÜT L 100, 11.4.2001, lk 28. LISA "II LISA Prantsusmaal: Ain, Aisne, Allier, Ardche, Ardennes, Aube, Aveyron, Cantal, Charente, Charente-Maritime, Cher, Corrze, Côte-d'Or, Côtes-d'Armor, Creuse, Deux-Svres, Dordogne, Doubs, Essonne, Eure, Eure-et-Loire, Finistre, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozre, Maine-et-Loire, Manche, Marne, Mayenne, Morbihan, Nivre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Itaalias: Bolzano. Hispaanias: Santa Cruz de Tenerife, Las Palmas."
Euroopa Liidu Teataja L 176 , 05/07/2002 Lk 0046 - 0046



Komisjoni otsus, 4. juuli 2002, millega tunnustatakse Belgias vastavalt nõukogu direktiivile 64/432/EMÜ rakendatud veisefarmide seirevõrkude süsteemi (teatavaks tehtud numbri K(2002) 2495 all) (EMPs kohaldatav tekst) (2002/544/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [1] viimati muudetud komisjoni määrusega (EÜ) nr 535/2002, [2] eriti selle artikli 14 lõiget 5, ning arvestades järgmist: (1) Belgia pädevad asutused esitasid 18. oktoobril 2000 asjakohase dokumentatsiooniga varustatud ja hiljem ajakohastatud andmetega täiendatud taotluse selles liikmesriigis rakendatud veisefarmide seirevõrgustiku tunnustamiseks. (2) Pärast ühenduse veterinaarkontrolli Belgias ja arvestades loomade tervisliku seisundit selles riigis tunnistasid komisjoni eksperdid Belgias rakendatud veisefarmide seirevõrgustiku täiesti tegevuskõlblikuks ja seetõttu tehti ettepanek see ametlikult heaks kiita. (3) Et võimaldada liikmesriikidel kohandada eeskirju, mida nad rakendavad veisekaubanduse suhtes, on asjakohane täpsustada kuupäev, millest alates tunnustamine jõustub. (4) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Belgias rakendatav direktiivi 64/432/EMÜ artikliga 14 ette nähtud seirevõrkude süsteem tunnistatakse tegevuskõlblikuks alates 1. juulist 2002. Artikkel 2 Käesolev otsus on adresseeritud liikmesriikidele. Brüssel, 4. juuli 2002 Komisjoni nimel komisjoni liige David Byrne [1] EÜT 121, 29.7.1964, lk 1977. [2] EÜT L 80, 23.3.2002, lk 22. --------------------------------------------------
Euroopa Liidu Teataja L 187 , 16/07/2002 Lk 0052 - 0053



Komisjoni otsus, 11. juuli 2002, millega muudetakse otsust 1999/466/EÜ, millega kehtestatakse teatavate liikmesriikide või liikmesriikide piirkondade veisekarjade ametlikult brutselloosivaba staatus (teatavaks tehtud numbri K(2002) 2576 all) (EMPs kohaldatav tekst) (2002/588/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [1] viimati muudetud komisjoni määrusega (EÜ) nr 535/2002, [2] eriti selle A lisa II osa punkti 7, ning arvestades järgmist: (1) Portugal on esitanud komisjonile tõendid kõikide direktiivi 64/432/EMÜ A lisa II osa punktis 7 sätestatud tingimuste täitmise kohta, eriti selle kohta, et viimase viie aasta jooksul on iga aasta 31. detsembri seisuga üle 99,8 % Pico, Graciosa. Florese ja Corvo saarte (Assooride autonoomne piirkond, Portugal) veisekarjadest olnud ametlikult vabad veiste brutselloosist ning et kõiki veiseid identifitseeritakse vastavalt ühenduse õigusaktidele. (2) Kõnealused saared tuleks seetõttu kooskõlas direktiiviga 64/432/EMÜ kuulutada ametlikult brutselloosist vabaks. (3) Komisjoni otsust 1999/466/EÜ, [3] viimati muudetud otsusega 2000/694/EÜ, [4] tuleks seega vastavalt muuta. (4) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 1999/466/EÜ II lisa asendatakse käesoleva otsuse lisa tekstiga. Artikkel 2 Käesolev otsus on adresseeritud liikmesriikidele. Brüssel, 11. juuli 2002 Komisjoni nimel komisjoni liige David Byrne [1] EÜT 121, 29.7.1964, lk 1977/64. [2] EÜT L 80, 23.3.2002, lk 22. [3] EÜT L 181, 16.7.1999, lk 34. [4] EÜT L 286, 11.11.2000, lk 41. -------------------------------------------------- LISA " II LISA AMETLIKULT VEISTE BRUTSELLOOSIST VABAKS TUNNISTATUD PIIRKONNAD LIIKMESRIIKIDES Suurbritannia (Ühendkuningriik) Bolzano provints (Itaalia) Pico, Graciosa, Florese ja Corvo saared (Assooride autonoomne piirkond, Portugal). " --------------------------------------------------